cyanic-selkie/wikianc huggingface dataset:
הבחירות לרשויות המקומיות בישראל (2023)
מעלה יוסף
ראש מועצה אזורית מעלה יוסף, שמעון גואטה מגורן, התמודד בהצלחה ב-2018 על תקופת כהונה שנייה, ומתמודד לכהונה שלישית. מולו מתמודדים אבי קרמפה ממנות שכיהן כראש המועצה מ-1992, סיגל שאלתיאל-הלוי ממנות שכיהנה כראש המועצה המקומית התעשייתית מגדל תפן עד התפטרותה על מנת להתמודד לתפקיד, עו"ד צחי בן עיון מצוריאל ועו"ד שלמה ששון מנסורה מחוסן.
למליאת המועצה נבחרו ב-2018 19 נציגים: אחד מכל יישוב במועצה פרט ל-גיתה, מנות ונווה זיו.
מרום הגליל
ראש מועצה אזורית מרום הגליל, עמית סופר, נבחר ב-2018 לקדנציה שלישית בתפקיד, בתחילת אוגוסט 2023 הכריז סופר כי הוא מתמודד לקדנציה רביעית, מולו מתמודדים חבר המועצה מוטי שמקה מכפר חנניה, סא"ל מאיר בוחבוט מפרוד, ראש המועצה לשעבר שלמה לוי מכפר חושן ודוד ממן מכרם בן זמרה.
למליאת המועצה נבחרו ב-2018 46 נציגים מ-24 יישובי המועצה.
מרחבים
ראש מועצה אזורית מרחבים, שי חג'ג', הוא ראש המועצה מ-2012 ובבחירות 2018 הוכרז כראש המועצה אחרי שהיה מועמד יחיד לתפקיד.
למליאת המועצה נבחרו ב-2018 16 נציגים מ-17 יישובי המועצה, נציג לכל יישוב דאז.
נווה מדבר
בראשות מועצה אזורית נווה מדבר עומד אברהים אל הואשלה מקסר א-סיר, שנבחר לתפקיד לראשונה ב-2016 בבחירות הראשונות שהתקיימו במועצה זו, בתחילת אוגוסט 2023 הכריז אל הואשלה כי הוא יתמודד לקדנציה שנייה. מולו מתמודדים עטייה אבו עסא מביר הדאג', סלמאן איבן חמיד מביר הדאג', סלימאן אל הואשלה מקסר א-סיר וסאלמה אבו עדיסאן מאבו תלול.
נחל שורק
ראש מועצה אזורית נחל שורק הוא שי רייכנר, שנבחר לתפקיד באוקטובר 2021 לאחר שקודמו בתפקיד אלי אסקוזידו התפטר על מנת להתמנות כראש רשות העתיקות.
למליאת המועצה נבחרו ב-2018 שמונה נציגים מ-7 יישובי המועצה: 2 מיד בנימין ו-1 מכל אחד מהיישובים האחרים.
עמק הירדן
ראש מועצה אזורית עמק הירדן, עידן גרינבאום, מכהן בתפקיד מאז שנבחר לראשונה בבחירות מיוחדות ב-2016 מולו מתמודד עורך הדין אביגדור (אבי) שמואל מאשדות יעקב.
למליאת המועצה נבחרו ב-2018 26 נציגים מ-22 יישובי המועצה: 2 נציגים מאפיקים, פוריה נווה עובד ופוריה עילית כל אחד ועוד נציג מכל יישוב במועצה.
עמק המעיינות
ראש מועצה אזורית עמק המעיינות, יורם קרין, שמכהן בתפקיד מאז שנת 2009 הודיע שלא יתמודד בבחירות אלה. איתמר מטיאש מטירת צבי הודיע על התמודדותו לתפקיד. גם נגה גיל-בשיא ממעלה גלבוע הודיעה שתתמודד לתפקיד.
למליאת המועצה נבחרו ב-2018 23 נציגים מ-24 יישובי המועצה, נציג לכל יישוב דאז.
עמק חפר
למליאת המועצה נבחרו ב-2018 47 נציגים מ-44 יישובי המועצה.
עמק יזרעאל
ראש המועצה האזורית עמק יזרעאל, אייל בצר מנהלל, מכהן בתפקיד מאז 2007 והודיע בתחילת חודש יוני 2023 כי לא יתמודד לקדנציה נוספת. לראשות המועצה מתמודדים: עופרי רביב מקיבוץ חנתון, שלומית שיחור-רייכמן מתמרת שזכתה בתמיכתם של שני סגני ראש המועצה המכהנים, דלייה אייל ואבי סמוביץ, חבר מליאת המועצה שמוליק דודאי משמשית, עורך הדין אלדר סיוון משריד וסגן ראש המועצה שי יזרעאלי מכפר יהושע שהודיע ב-17 באפריל כי הוא עוצר את הקמפיין, זאת במטרה לאפשר לאייל בצר להתמודד, אך בהמשך שב למירוץ.
למליאת המועצה נבחרו ב-2018 44 נציגים מ-38 יישובי המועצה.
ערבות הירדן
למליאת המועצה נבחרו ב-2018 19 נציגים מ-21 יישובי המועצה.
רמת הנגב
ראש מועצה אזורית רמת הנגב, ערן דורון, המכהן בתפקיד מאפריל 2017, אז הוכרז כראש המועצה לאחר שהתמודד כמועמד יחיד בבחירות מיוחדות, הכרזה שחזרה על עצמה כשהתמודד כמועמד יחיד גם ב-2018.
למליאת המועצה נבחרו ב-2018 14 נציגים, מתוכם 2 יישובים (מדרשת בן-גוריון ורביבים) מיוצגים על ידי 3 חברי מועצה, 7 יישובים מיוצגים על ידי נציג אחד ונציג אחד המייצג "אזור עודף" של תושבי נקודות יישוב קטנות.
שדות דן
בראש מועצה אזורית שדות דן (בשמה הקודם: עמק לוד) עומד מאז 2014 דוד יפרח ממושב יגל, שהתמודד ב-2018 כמועמד יחיד לקדנציה שנייה בתמיכת כל ראשי הוועדים המקומיים במועצה.
למליאת המועצה נבחרו ב-2018 15 נציגים מ-9 יישובי המועצה: 6 נציגים מכפר חב"ד, 2 נציגים מאחיעזר ועוד נציג מכל יישוב במועצה.
שדות נגב
ראש המועצה אזורית שדות נגב, תמיר עידאן, התמודד ב-2018 על כהונה נוספת כמועמד יחיד והוכרז כראש המועצה, בבחירות 2023 הכריזה ז'אן ברוכי, תושבת מושב שיבולים התמודדות מולו.
למליאת המועצה נבחרו ב-2018 16 נציגים, אחד מכל יישוב במועצה.
שומרון
ראש מועצה אזורית שומרון, יוסי דגן, נבחר לתפקיד לראשונה בבחירות מיוחדות באוגוסט 2015 ובשנית ב-2018. מולו מתמודד תמיר בן שלומי מברוכין
במאי 2022 קטן מספר היישובים במועצה ב-2 עם ההכרזה על איחוד היישובים "עץ אפרים" ו"שערי תקווה" לרשות מקומית חדשה בשם שער השומרון.
למליאת המועצה נבחרו ב-2018 29 נציגים מ27 יישובי המועצה: 3 נציגים משערי תקווה ועוד נציג מכל יישוב במועצה.
שער הנגב
ראש מועצה אזורית שער הנגב הוא אופיר ליבשטיין מכפר עזה, שמכהן בתפקיד מאז בחירות 2018, בהן ניצח את נירה שפק, גם היא תושבת כפר עזה, שנבחרה ב-2021 לכנסת מטעם מפלגת יש עתיד. ב-10 בספטמבר 2022, לקראת הבחירות לכנסת העשרים וחמש, הודיעו שפק ומפלגתה כי היא לא תתמודד בבחירות לכנסת אלא על ראשות המועצה האזורית שער הנגב.
למליאת המועצה נבחרו ב-2018 10 נציגים מ12 יישובי המועצה.
שפיר
ראש מועצה אזורית שפיר הוא אדיר נעמן ממרכז שפירא שנבחר לראשונה ב-2018 לאחר שניצח מול 3 מועמדים בהם קודמו בתפקיד. ב-18 במאי 2023 הודיע ליאור איובי על התמודדות לתפקיד.
למליאת המועצה נבחרו ב-2018 15 נציגים מ-14 יישובי המועצה: 2 ממרכז שפירא ועוד נציג מכל יישוב במועצה.
תמר
למליאת המועצה נבחרו ב-2018 8 נציגים מ-5 יישובי המועצה: 3 נציגים מעין גדי, 2 נציגים מנאות הכיכר ועוד נציג מכל יישוב במועצה.
אבו גוש
ראש מועצת אבו גוש סלים ג'אבר מכהן בתפקיד קדנציה רביעית לא רצופה. ב-8 במאי 2022 פוזרה מועצת אבו גוש לאחר שלא הצליחה להעביר תקציב והיא תוחלף במועצה קרואה, וראש המועצה זומן לשימוע לפני הדחה אפשרית, שימוע שבסיומו הוחלט להשאיר את ראש המועצה בתפקידו. כמו כן מתמודד לראשות בפעם הראשונה מר עלאא ג'בר
אבו סנאן
באבו סנאן מכהן מאז 2018 פאוזי משלב, שנבחר לתפקיד בסיבוב בחירות שני. מולו יתמודדו אבו אנוואר חאני מוחמד משלב והרוקח סלמן עזאם (אבו עמאר) מטעם רשימת "החזית הדמוקרטית לשלום ושוויון"
בבחירות למועצה ייבחרו 11 נציגים.
אבן יהודה
ראש המועצה, אבי הררי, המכהן משנת 2013 זכה בכהונה שנייה בתפקיד ב-2018 כמועמד יחיד, ביולי 2023 הכריז אבי הררי על כוונותיו להתמודד לקדנציה שלישית מול הררי מתמודדים אבי קרוננפלד ומתן כצמן מטעם רשימת "קידמה".
בבחירות 2018 למועצה, זכתה סיעת "לתת יותר" בראשות הררי, סיעה שאיחדה את כל הסיעות שיוצגו במועצה שכיהנה בשנים 2013–2018 ב-10 מתוך 11 המושבים, כשמנדט אחד ניתן לסיעת האופוזיציה "בעד" בראשות זהר אברמוב. גם בבחירות אלו ייבחרו 11 מושבים למועצה, שתי הרשימות יתמודדו למועצה גם בבחירות הקרובות.
רשימות חדשות המתמודדות למועצה בבחירות הקרובות הן: "קידמה" של מתן כצמן, "המושבה" של מורן מן וסיעת יש עתיד של לימור גיל.
אום אל-פחם
ראש עיריית אום אל-פחם, סמיר מחאמיד, נבחר לראשונה ב-2018 לאחר שניצח בסיבוב השני.
בבחירות למועצה ייבחרו 17 נציגים.
אופקים
ראש עיריית אופקים המכהן, איציק דנינו, משמש זו קדנציה שנייה בתפקיד. מולו יתמודד חבר מועצת העיר טל מגרה.
בבחירות למועצה ייבחרו 15 נציגים.
את רשימת הציונות הדתית בעיר יוביל מתוקו אלמו יחד עם עדי פלאח, שנבחר בבחירות 2018 מטעם הבית היהודי.
אור יהודה
ראש העירייה המכהנת של אור יהודה היא ליאת שוחט, המכהנת בתפקיד מאז ספטמבר 2015.
15 המושבים במועצת העיר היוצאת התחלקו בין 7 סיעות, הגדולה שבהן רשימת "אור חדש בראשות ליאת שוחט" שזכתה ב-5 מושבים. סיעת ש"ס בעיר זכתה ב-3 מושבים. רשימת "קול העיר" (קע) ורשימתו של עוזי אהרון (רק) זכו בשני מנדטים כל אחת. "מאמינים באור יהודה" בראשות אברהם בורוכוב (ים) "אור יהודה ביתנו" (ל), סיעת בת של ישראל ביתנו בראשות ז'אנה כהן והליכוד (מחל) בראשות יחיאל מושייב זכו במנדט אחד כל אחת. את רשימת הציונות הדתית בעיר יוביל יוסי סוויד. גם בבחירות אלו מספר המושבים נותר 15.
אור עקיבא
ראש עיריית אור עקיבא היוצא היה יעקב אדרי, לו זו הייתה הכהונה השנייה ברציפות בתפקיד וחמישית בסך הכל. בינואר 2022 הודיעה פרקליטות המדינה על כוונתה להגיש כתב אישום בכפוף לשימוע נגד אדרי על עבירות שונות בהם לקיחת שוחד, מרמה והפרת אמונים, עבירות אלימות ועבירות מס. כתב האישום נגדו הוגש ב-20 במרץ 2023 ואדרי הודיע על התפטרותו מראשות העיר באותו יום. אדרי נשאר חבר מועצה וב-28 במרץ נבחר אלי אנקונינה לראש עיריית אור עקיבא עד הבחירות.
ב-13 בנובמבר 2022 שנה הכריז חבר המועצה משה ביטון על כוונתו להתמודד לראשות העיר. בנוסף אליו יתמודדו ראש העיר לשעבר שמחה יוסיפוב ומנהל מחלקת התחבורה בעיר איציק פתיתו.
בבחירות למועצה ייבחרו 13 נציגים.
אורנית
ראש מועצת אורנית ניר ברטל מכהן בתפקיד מאז 2018, בתחילת חודש אוגוסט הודיע ברטל כי לא יתמודד לקדנציה נוספת. לראשות מועצת אורנית מתמודדים: ראש המועצה לשעבר שלומי לנגר שהפסיד לברטל ב2018, אור פירון-זומר, עורך הדין אלעד כהן ועורכת הדין רחלי כדורי מטעם רשימת "משנים כיוון".
במועצת היישוב התחלקו ב-2018 תשעת המושבים בין רשימת "אופק" בראשות ברטל שזכתה ב-6 מנדטים ו"יחד" בראשות שלומי לנגר שזכתה ל-3 מנדטים. בבחירות 2023 יעלה מספר המושבים במועצה ל-11.
אזור
ראש מועצת אזור הוא אריה פכטר, העומד בראש המועצה זו קדנציה שלישית, מולו מתמודד חבר המועצה יובל בן בסט מטעם רשימת "דף חדש באזור".
בבחירות 2018 התחלקו 6 רשימות ב-11 המקומות במועצה - רשימת "אזור אחת בראשות אריה פכטר" זכתה בחמישה מנדטים, "דף חדש באזור בראשות יובל בן בסט" זכתה בשני מנדטים ו-4 הרשימות האחרות זכו במנדט אחד כל אחת: "הבית היהודי בהנהגת הרב אברהם כהן", הליכוד, "צעד גדול לאזור בראשות ד"ר מזל שאול" ו"מסורת ועשייה". גם בבחירות אלו ייבחרו 11 נציגים
אילת
ראש עיריית אילת הוא אלי לנקרי, שנבחר לתפקיד ב-2021 בבחירות מיוחדות לאחר שקודמו מאיר יצחק-הלוי נכנס לכנסת ביוני אותה שנה. מולו יתמודדו גבי קדוש, שכיהן כראש העיר בין השנים 1993–2003 והתמודד על ראשות עיריית חריש ב-2018 וגם בבחירות המיוחדות באילת ב-2021, וסגן ראש העיר מתן בארי.
בבחירות 2018 התחלקו 8 רשימות ב-17 המקומות במועצה - רשימת "צעירי אילת" בראשות מתן בארי זכתה ב-4 מנדטים, "ים" בראשות יהודה מורדי ו"כיוון חדש בראשות מאיר יצחק הלוי" זכו ב-3 מנדטים כל אחת, "אילת בוחרת אחדות" בראשות משה אלמקיס ו"חוק אילת ביתנו" בראשות סטניסלב דינקין זכו ב-2 מנדטים ו-3 הרשימות האחרות זכו במנדט אחד כל אחת: "אילת מחשבת מסלול מחדש" בראשות שלמה ביטון, "אילת מחכה למהפך" של דובי כהן ו"הליכוד קול אילת" של אולג צ'רנומורץ. גם בבחירות למועצת העיר ייבחרו 17 נציגים.
סיעת "ים" בראשות המשנה לראש העיר יהודה מורדי הודיעה שתתמודד פעם נוספת למועצת העיר.
אכסאל
ראש עיריית אכסאל המכהן הוא מוחמד שלבי, שנבחר לראשונה לתפקיד ב-2018.
בבחירות למועצה ייבחרו 13 נציגים.
אליכין
ראש המועצה המקומית אליכין הוא שרוני עזורי, שהביס ב-2018 ברוב גדול את קודמו בתפקיד ורשימתו זכתה ב-5 מתוך 9 המושבים במועצה. רשימת הבית היהודי בראשות אבינועם מצובע (טב) זכתה בשני מנדטים ורשימות עתידנו בידינו (נף) וש"ס זכו במנדט אחד כל אחת.
אלעד
ראש עיריית העיר אלעד המכהן הוא ישראל פרוש, שנבחר לקדנציה שנייה לאחר בחירות סוערות שכללו פסילת מועמד מתחרה מוביל ועתירות לבתי משפט. במרץ 2022 הכריז יו"ר ש"ס אריה דרעי כי יהודה בוטבול, יו"ר סניף המפלגה המקומי, יהיה מועמד המפלגה לראשות העיר.
אלפי מנשה
באלפי מנשה ראש המועצה, שי רוזנצוויג, נבחר לראשונה ב-2018.
במועצת אלפי מנשה היוצאת 9 מנדטים שהתחלקו בין 4 רשימות שונות - "אלפי מנשה 2000" בראשות שלמה קטן זכתה במנדט יחיד, "אנחנו" בראשות אורית שגיא זכתה ב-2 מנדטים, "דרך חדשה" בראשות שלומית ארצי זכתה ב-2 מנדטים ו"עשייה" בראשות שי רוזנצויג זכתה ב-4 מנדטים. גם בבחירות הקרובות ייבחרו 9 מושבים.
אלקנה
ראש מועצת אלקנה המכהן הוא אסף מינצר, המכהן בתפקיד מאז 2013. ב-18 ביוני 2023 הודיע מינצר על פרישתו, בלא שיש מועמדים אחרים מולו.
תשעת המקומות במליאת המועצה התחלקו ב-2018 בין 3 רשימות: רשימת "אלקנה יותר" בראשות מינצר שזכתה ב-5 מנדטים, רשימת "אלקנה צעירה" ורשימת "אלקנה שלנו" שזכו ב-2 מנדטים כל אחת. גם בבחירות הקרובות ייבחרו 9 מושבים.
אעבלין
ראש מועצה מקומית אעבלין, מאמון שיח', מכהן בתפקיד מאז נבחר לראשונה ב-2010.
במליאת המועצה 11 מושבים שהתחלקו ב-2018 בין 8 רשימות שונות - רשימת אופק חדש זכתה ב-3 מנדטים, רשימת אלוחדה ב-2 מנדטים ו-6 רשימות נוספות (אלאתחאד אל קווי, אעבלין בלדי, אעבלין לכולם, חזית אעבלין הדמוקרטית, סיעת ההתחדשות ועבלין אוולן) זכו במנדט אחד כל אחת.
אפרת
עודד רביבי, ראש מועצת אפרת, מכהן בתפקיד מאז 2008.
במליאת המועצה 11 מושבים שהתחלקו ב-2018 בין 5 רשימות - "אפרת מתחדשת" 4 מנדטים, אפרת שלי, יחד ושומרי הסף אפרת קיבלו 2 מנדטים כל אחד, יותר לאפרת קיבלו מנדט אחד. מספר המושבים לבחירה נותר 11 גם בבחירות אלו.
מול רביבי תתמודד עו"ד אביטל כהן.
אריאל
ב-15 ביוני הכריז ראש עיריית אריאל המכהן, אליהו שבירו, כי אין בכוונתו להתמודד לקדנציה שלישית בבחירות הקרובות. ב-22 במאי הודיע סגנו של שבירו בשתי הקדנציות האחרונות, יחיאל טוהמי, על התמודדותו לראשות העיר. אליו הצטרף ב-8 ביוני רועי מוסט, שלפני הכרזתו היה מנכ"ל החברה הכלכלית של אריאל. ב-14 ביוני וב-18 ביוני הצטרפו יאיר שטבון, חבר מועצת העיר מאז הבחירות לרשויות המקומיות בישראל (2018), ואורן חזן, חבר כנסת לשעבר מטעם הליכוד על הצטרפותם למרוץ הבחירות. בחודש יולי נוספו למצבת המועמדים שלושה מתמודדים נוספים: פבל פולב, חבר מועצת העיר מ-2018; אלעד מצוינים, מנכ"ל קרן אריאל לפיתוח בדימוס ואלה ויינר, חברת מועצת העיר מ-2018. האחרונה להכריז על מועמדתה לבחירות הקרובות היא חברת המועצה קרן קופלר-ברקו מסיעת "בשביל אריאל". ב-16 באוגוסט הודיע הליכוד על תמיכה בחזן לראשות העיר.
יוסי חן, שהתמודד בשני מסעות הבחירות הקודמות זכה להוביל את הקמפיין של סיעת הליכוד המקומית, אך טרם הכריז על ריצתו לראשות העיר באופן רשמי.
מועצת העיר מורכבת מ-13 חברים, אליהם נבחרו ב-2018 נציגים מ-5 רשימות - רשימת "אריאלי" ורשימת "אריאל ביתנו" זכו ב-4 מנדטים כל אחד, רשימת הבית היהודי האיחוד הלאומי זכתה בשני מנדטים, רשימות לב, "כולנו הליכוד" ו"בשביל אריאל" זכו במנדט אחד כל אחת. גם בבחירות 2023 המועצה תורכב מ-13 חברים.
אשדוד
ד"ר יחיאל לסרי מכהן כראש עיריית אשדוד מאז שנת 2008. מולו יתמודדו סגן ראש העיר אלי נכט עם סיעת "עתיד אשדוד", יועץ התקשורת ברק סרי, חברת מועצת העיר הלן גלבר, סגן ראש העיר שמעון כצנלסון וחבר מועצת העיר אלי לחמני עם סיעת "אשדוד תנצח".
"תנועת אשדודים" (שזכתה ל-2 מנדטים בבחירות 2018) הודיעה שתתמודד בשלישית למועצת העיר והכריזה על פריימריז לרשימה. מספר אנשים מקהילה יוצאי הודו הודיעו על הקמת רשימה למועצת העיר.
אשקלון
ראש עיריית אשקלון הוא תומר גלאם, ששימש כראש העירייה בפועל מ-2017 וכראש עיר נבחר מ-2018. מולו הצהירו כי יתמודדו תמר קידר וח"כ לשעבר מישל בוסקילה.
מספר חברי המועצה הנבחרים במועצה היוצאת והנכנסת 25.
באקה אל-גרבייה
בבאקה אל-גרבייה התקיימו בחירות ב-2019, שנה אחרי הבחירות ברוב הרשויות. בבחירות זכה ראיד דקה שזכה בסיבוב השני לאחר סיבוב ראשון בו התמודדו 8 מועמדים בקלפי.
באר יעקב
בראשות באר יעקב, מועצה מקומית שהוכרזה כעיר ב-2021, עומד ניסים גוזלן ("באר יעקב בתנופה") המכהן בתפקיד ברציפות מאז 2003.
מספר חברי המועצה בבחירות אלו עלה מ-13 ל-15.
באר שבע
רוביק דנילוביץ', המכהן כראש עיריית באר שבע מאז 2008, נבחר ב-2018 לתקופת כהונה נוספת לאחר שזכה ב-92% מהקולות וסיעתו זכתה ב-16 מתוך 27 המושבים במועצת העיר. גם שמעון בוקר, סגן ראש העיר מטעם הליכוד, שוקל להתמודד לראשות העיר. עדיאל חדד הודיע כי יתמודד.
מספר המושבים במועצה בבחירות אלו נותר 27. בבחירות למועצת העיר יתמודדו:
בועיינה-נוג'ידאת
ראש מועצת בועיינה-נוג'ידאת הוא מוניר חמודה, שנבחר לראשונה לתפקיד ב-2018.
11 מושבים עומדים לבחירה במועצה.
בוקעאתא
בוקעאתא היא אחת מארבע המועצות המקומיות הדרוזיות ברמת הגולן בהם כיהנו מאז כיבוש הגולן ב-1967 ועד 2018 תושבים שקיבלו כתב מינוי ורק מ-2018 התקיימו בהן בחירות. בפועל החרימה רוב האוכלוסייה את הבחירות ומרבית המועמדים שנרשמו בתחילה פרשו. בבוקעתא נותרו כמועמדים יחידים עבאס אבו עוואד ורשימתו "בוקעתא בתג'מענא" והם הוכרו כזוכים.
בבחירות אלו 9 מושבים במליאה.
ביר אל-מכסור
ראש מועצת ביר אל-מכסור, ח'אלד חוג'יראת, נבחר לראשונה לראשות המועצה ב-2018.
9 המקומות במליאת המועצה שנבחרה ב-2018 התחלקו בין שתי סיעות שזכו בשני מנדטים וחמש רשימות נוספות שזכו במנדט אחד. רשימות "שלווה ופיתוח" ו"אלשבאב" זכו בשני מושבים כל אחת, רשימות "העבודה והשוויון", אלנור, אלוחדה, אחווה ו"יחד" זכו במנדט אחד כל אחד. בבחירות אלו עלה מספר המושבים לבחירה ל-11.
בית אל
ראש מועצת בית אל, שי אלון, מכהן בתפקיד זו קדנציה שנייה.
בבחירות למועצה ב-2018, בה היו חברים 9 נציגים, זכו רשימות "בית אל שלי" ו"תנופה לבית אל" ב-4 מנדטים כל אחת ורשימת "יחד" זכתה למנדט בודד, וגם בבחירות אלו עומדים לבחירה 9 מושבים.
בית אריה-עופרים
ראש מועצת בית אריה-עופרים המכהן הוא יהודה אלבוים, שנבחר לראשונה לתפקיד ב-2018. ב-8 במאי 2022 פוזרה מועצת בית אריה-עופרים לאחר שלא הצליחה להעביר תקציב והיא תוחלף במועצה קרואה, וראש המועצה זומן לשימוע לפני הדחה אפשרית, שימוע שבסיומו הוחלט להשאיר את ראש המועצה בתפקידו. מועצת העיר שנבחרה ב-2018 מונה 9 מושבים, "בסגנון שלך" זכתה ב-5 מנדטים, "בית אריה עופרים בראשות אבי נעים" זכתה ב-3 מנדטים ורשימת "הבית המשותף בראשות רון לובה" (טב) הקשורה למפלגת הבית היהודי זכתה במקום אחד במועצה.
בבחירות הקרובות יתמודד ראש המועצה אלבוים מול רון לובה, רן מנו ושרון אלפסי. גם בבחירות אלו עומדים לבחירה 9 מושבים.
בית ג'ן
ראש מועצת בית ג'ן, ראדי נגם, נבחר לראשונה בסיבוב שני ב-2018.
בבחירות אלו עומדים לבחירה 11 מושבים.
בית דגן
ראש מועצה מקומית בית דגן, אלי דדון, מכהן בתפקיד מאז 2018. מולו מתמודדים עורך הדין ישראל דוידוב וסא"ל תמיר סינוואני.
במועצת העיר מכהנים 9 חברי מועצה מ-2 סיעות: "התנועה המקומית למען בית דגן" (5 מושבים) ו"תנופה נטו" (4 מושבים). ראש המועצה מכהן כחבר מועצה נוסף לאחר שרשימתו לא עברה את אחוז החסימה. בבחירות אלו שוב עומדים לבחירה 9 מושבים.
בית שאן
ראש העירייה המכהן של בית שאן הוא ז'קי לוי, אשר כיהן בתפקיד בשנים 2003–2013, שבסופם הפסיד בבחירות. הוא נבחר שוב ב-2018 לתפקיד. נכון לאמצע יולי 2023 מתמודדים מולו שישה מועמדים: שחקן הכדורגל לשעבר איתן טייב, שהודיע באוגוסט 2022 כי יתמודד על ראשות העיר, אושרת בראל שהודיעה באוקטובר 2022 על התמודדותה והאשה הראשונה שמתמודדת על תפקיד זה, ראש העיר הקודם רפי בן שטרית, הפעיל הקהילתי נועם ג'ומעה, חבר המועצה רונן גרשום, נציג הציונות הדתית וסמנכ"ל ההתאחדות לכדורגל אבי לוי, שטרם הודיע רשמית על מועמדות.
בבחירות אלו עומדים לבחירה 13 חברי מועצה.
בית שמש
מספר חברי המועצה היוצאת הוא 21 המייצגים 6 רשימות שונות. בבחירות 2023 עולה מספר המושבים מ-21 ל-25.
מול עליזה בלוך המכהנת מתמודד שמואל גרינברג, מטעם מפלגת דגל התורה.
מפלגת הציונות הדתית הודיעה ב-3 ביולי 2023 על התמודדות למועצה ברשימה בראשות נתי גבאי ועל תמיכה במועמדות של בלוך לראשות העיר.
ביתר עילית
ראש עיריית ביתר עילית המכהן הוא מאיר רובינשטיין, לו זו הקדנציה השלישית שלו בתפקיד מאז בחירתו ב-2007.
במועצת העיר היוצאת היו 17 חברים מ-6 רשימות שונות. ראש העיר, איש מפלגת אגודת ישראל, התמודד רשמית מטעם רשימת "ביתר מאוחדת" שלא עברה את אחוז החסימה ולא מטעם רשימת "אגודת ישראל ביתר" שזכתה ב-6 מנדטים, ועל פי חוק נחשב כחבר מועצה נוסף. גם בבחירות אלו עומדים לבחירה 17 מושבים.
בני ברק
ראש עיריית בני ברק המכהן הוא הרב אברהם רובינשטיין, ראש "הרשימה התורתית המשותפת" ואיש מפלגת דגל התורה. לפי הסכם הרוטציה, אמור נציג אגודת ישראל חנוך זייברט לחזור לכהן כראש העיר. מפלגת ש"ס הודיעה שח"כ אוריאל בוסו יתמודד לראשות העיר בני ברק מטעמה ולשם כך נדרש להעביר את כתובתו מהעיר פתח תקווה.
27 המקומות במועצת העיר היוצאת התחלקו בין "הרשימה התורתית המרכזית" (שמה המקומי של סיעת יהדות התורה) עם 16 מנדטים, ש"ס עם 6 מנדטים, בני תורה עם 3 מנדטים, יחד והליכוד עם מנדט אחד כל אחת.
בבחירות אלו עומדים לבחירה בשנית 27 חברי מועצה. מפלגת דגל התורה שוקלת להתנתק מהברית עם אגודת ישראל ולרוץ באופן עצמאי או יחד עם מפלגת ש"ס.
בני עי"ש
ראש מועצת בני עי"ש המכהן הוא אריה גרלה מהליכוד, לו זו הכהונה השנייה בתפקיד. מולו מתמודד צביקה ענקי.
בבחירות אלו עומדים לבחירה 9 חברי מועצה.
בנימינה-גבעת עדה
ראש מועצה מקומית בנימינה-גבעת עדה איתי ויסברג, המכהן בתפקיד מאז 2017, הודיע כי לא יתמודד לכהונה נוספת. חבר המועצה שלומי סלמה הודיע כי יתמודד לתפקיד. מולו יתתמודדו ענת חולי, מיכל אורון-עזאני שגם התמודדה לכנסת מטעם ישראל ביתנו שלומי פרץוגיל חנניה נתמך על ידי המחנה הממלכתי
13 המושבים במועצה היוצאת התחלקו בין 5 סיעות שונות. גם בבחירות אלו עומדים לבחירה 13 מושבים
בסמ"ה
ראש המועצה המקומית המכהן של בסמ"ה הוא ראיד כבהא שמכהן מאז 2013, קודם לכן כיהן בין 2005 ל-2009 כראש המועצה. במועצה היוצאת 11 מושבים.
בסמת טבעון
ראש מועצה מקומית בסמת טבעון המכהן ראאיד זבידאת, מסיים קדנציה ראשונה, אליה נבחר בסיבוב הבחירה השני.
מספר החברים במועצה היוצאת והנכנסת הוא 9.
בענה
ראש מועצת בענה המכהן הוא עלי ח'ליל, שנבחר לראשונה ב-2018 בסיבוב הראשון.
בבחירות אלו עומדים לבחירה 9 חברי מועצה.
בת ים
בעקבות החלטה של שר הפנים אריה דרעי משנת 2017 בחירות 2018 היו אמורות להיות האחרונות בבת ים עקב איחוד עיריות בין בת ים לתל אביב-יפו ב-2013, אך ההחלטה בוטלה על ידי דרעי עצמו, זמן קצר לפני סיום כהונתו כשר הפנים, עקב הצלחת העירייה ליישם תוכנית הבראה לצמצום הגירעון העירוני. בבחירות ההן נבחר צביקה ברוט, איש הליכוד לאחר שניצח את קודמו יוסי בכר בסיבוב השני. ראש העיר לשעבר שלומי לחיאני, הודיע במאי 2023 על התמודדותו על ראשות העיר לאחר שבשנת 2015 הורשע בגין עבירות של הפרת אמונים והודח מתפקידו, ו-7 שנות הקלון על עבירות אלו הסתיימו ב-2022. גם ראש העיר לשעבר יוסי בכר הכריז על התמודדותו.
25 המושבים במועצת העיר היוצאת מייצגים 9 רשימות שונות ומספר זהה של מושבים עומדים לבחירה בבחירות אלו.
גבעת זאב
ראש מועצת גבעת זאב הוא יוסי אברהמי, המכהן בתפקיד מ-2008.
מספר המושבים במועצה היוצאת ובמועצה הנכנסת הוא 13.
גבעתיים
ראש עיריית גבעתיים רן קוניק, התמודד בבחירות 2018 כמועמד יחיד לראשות העיר ונבחר ברוב גדול לקדנציה שנייה.
במועצת העיר היוצאת 17 נבחרי ציבור שנבחרו ב-2018 מטעם 7 רשימות שונות ומספר זהה של מקומות עומד לבחירה בבחירות אלו.
ג'דיידה-מכר
ראש מועצת ג'דיידה-מכר הוא סוהיל מלחם, שנבחר לראשונה לתפקיד ב-2018 לאחר סיבוב בחירות שני.
מספר המושבים במועצה היוצאת ובמועצה הנכנסת הוא 13.
גדרה
ראש מועצת גדרה מאז 2008 הוא יואל גמליאל מרשימת "בונים עתיד".
במועצת העיר היוצאת 15 חברי מועצה המייצגים 6 רשימות שונות. הגדולה מביניהן היא רשימת "גדרתיים", לה 5 מושבים. גם בבחירות אלו מספר המושבים עומד על 15.
מול ראש המועצה יואל גמליאל יתמודדו אל"ם במיל' טליה לנקרי, לשעבר סגנית ראש המטה לביטחון לאומי, זוהר גווילי וסהר פינטו מרשימת "גדרתיים".
ג'וליס
ראש מועצת ג'וליס המכהן הוא וסאם נבואני, שנבחר לראשונה ב-2018 לאחר סיבוב שני.
במליאת המועצה היוצאת ובמליאה הנכנסת 9 מושבים.
ג'לג'וליה
בבחירות אלו עומדים לבחירה 11 חברי מועצה.
גן יבנה
ראש מועצה מקומית גן יבנה הוא דרור אהרון מסיעת "דרור לגן יבנה", המכהן ברציפות מאז 2003. מולו יתמודדו חברי המועצה מוטי יוסף וחיים שוחמי.
בבחירות אלו עומדים לבחירה 13 חברי מועצה.
גני תקווה
בראש גני תקווה, מועצה מקומית שהוכרזה כעיר ב-1 במאי 2023, עומדת ליזי דלריצ'ה המכהנת בתפקיד מאז 2013. נכון לתחילת חודש יוני, ראש העיר הנוכחית ליזי דלריצ'ה היא המועמדת היחידה לראשות העיר.
בבחירות אלו יבחרו למועצה 13 נציגים, לבחירות הקודמות.
ג'סר א-זרקא
ראש מועצת ג'סר א-זרקא, מוראד עמאש, המכהן מאז 2013 נבחר ב-2018 לכהונה נוספת.
בבחירות אלו עומדים לבחירה 13 חברי מועצה.
ג'ש (גוש חלב)
ראש מועצת ג'ש (גוש חלב) המכהן הוא אליאס אליאס, המכהן בקדנציה חמישית לא רצופה.
בבחירות 2018 למועצה נבחרו 9 נציגים שייצגו 6 רשימות שונות. גם בבחירות אלו עומדים לבחירה 9 מושבים במועצה.
ג'ת
במועצה מקומית ג'ת התקיימו בחירות ב-2019, שנה אחרי הבחירות ברוב הרשויות. בבחירות אלו זכה חאלד גרה לאחר שניצח את קודמו מוחמד ותד.
בבחירות 2019 נבחרו 11 נציגים למועצה מטעם 9 רשימות שונות. ותד וגרה התמודדו שניהם למועצה מטעם רשימות פיקטיביות שקיבלו קולות ספורים כל אחת, וגרה שנבחר כראש המועצה נחשב לחבר המועצה ה-12.
דבורייה
ראש מועצת דבורייה המכהן הוא זוהיר יוספיה.
במועצת העיר 11 חברי מועצה מטעם 9 רשימות שונות. גם בבחירות אלו עומדים לבחירה 11 מושבים במועצה.
דיר אל-אסד
ראש מועצת דיר אל-אסד המכהן הוא אחמד דבאח, שזו לו קדנציה שנייה לאחר שנבחר בשנים ב-2018 בסיבוב שני.
במועצת העיר 11 חברי מועצה מטעם 8 רשימות שונות. גם בבחירות אלו עומדים לבחירה 11 מושבים במועצה.
דיר חנא
ראש מועצת דיר חנא הוא קאסם סאלם, שניצח את סעיד חוסיין בהפרש של 79 קולות בלבד. גם סאלם וגם חוסיין, התמודדו מטעם רשימות פיקטיביות שקיבלו קולות ספורים כל אחת, וסאלם שנבחר לראשות המועצה נחשב לחבר המועצה ה-12.
בנוסף לסאלם, מכהנים 11 חברי מועצה מטעם 4 רשימות שונות. גם בבחירות אלו עומדים לבחירה 11 מושבים במועצה.
דימונה
ראש עיריית דימונה, בני ביטון, משמש בתפקידו מאז 2013.
במועצת העירייה היוצאת חברים 15 נציגים מטעם 9 רשימות שונות. גם בבחירות אלו עומדים לבחירה 15 מושבים במועצה.
ביטון יתמודד בבחירות הקרובות מול אבי בן זיקרי, המשנה למנכ"ל משרד הרווחה ודוברו של ראש העיר לשעבר מאיר כהן.
דלית אל-כרמל
ראש מועצת דלית אל-כרמל המכהן, רפיק חלבי, משמש בתפקיד זו קדנציה שנייה. בנוסף הודיע חליל חלבי שיתמודד אך בהמשך פרש מהתמודדות בשל מצבו הבריאותי. מועמד נוסף הוא חבר הכנסת לשעבר אכרם חסון.
במועצה היוצאת ובמועצה הנכנסת 13 מושבים. אחת הרשימות המתגבשות למועצה היא רשימה בהובלת כמאל חלבי שתייצג את כל פלגי משפחת חלבי בעיר, משפחה המונה מעל 3,000 בעלי זכות בחירה ושלא תזדהה עם אחד המועמדים לראשות המועצה.
הוד השרון
ראש עיריית הוד השרון המכהן הוא אמיר כוכבי, שזכה לראשונה בתפקיד לאחר סיבוב בחירות שני.
דוד ביטון הודיע בנובמבר 2022 על כוונתו לרוץ למועצה בראש רשימה עצמאית. בינואר 2023, הודיע איש העסקים ערן פרלמן כי יתמודד על ראשות העיר מטעם רשימה חדשה בראשותו בשם "תנופה". במרץ 2023 הודיע עו"ד יעקב בדור על התמודדותו על התפקיד גם כן. גם חברת מועצת העיר, עדי פרילינג אנקורי, המכהנת גם כממונה על המועצה הדתית בנשר, הכריזה על התמודדותה לראשות העיר.
במועצת העיר הנכנסת 17 מושבים.
הר אדר
ראש מועצת הר אדר המכהן הוא חיים מנדל שקד, שנבחר לראשונה לתפקיד ב-2018.
במועצה היוצאת ובמועצה הנכנסת 9 מושבים.
הרצליה
ראש עיריית הרצליה המכהן, משה פדלון, משמש בתפקיד מאז 2013. נתמך על ידי המחנה הממלכתי
איש העסקים והיזם, יוסי פרי, הודיע שיתמודד על ראשות העיר.
מועצת העיר היוצאת מונה 21 חברים (עלייה מ-19 בבחירות 2013) המייצגים 12 רשימות מועמדים שונות. מספר זהה של מושבים ייבחר גם בבחירות הקרובות.
זכרון יעקב
זיו דשא, ראש המועצה המקומית זכרון יעקב מכהן בתפקיד מאז יולי 2016. מולו תתמודד צילה רשף.
במועצה היוצאת מכהנים 13 חברי מועצה ובמועצה הנכנסת 15 מושבים.
זמר
ראש מועצת זמר הוא תמים חרזאללה, שנבחר לראשונה ב-2018 לאחר סיבוב בחירות שני.
זרזיר
ראש מועצת זרזיר הוא אמיר מזאריב, שנבחר לראשונה ב-2018 לאחר סיבוב בחירות שני.
במועצת העיר הנכנסת 9 מושבים.
חדרה
ב-2018 נבחר צביקה גנדלמן בשנית לראשות עיריית חדרה. באוקטובר 2021 הואשם גנדלמן בעבירות אחדות, בהן מרמה והפרת אמונים, ובעקבות זאת הושעה בינואר 2022 מכהונתו למשך חצי שנה. וביוני הושעה לעוד שנה והוחלף בידי ניר בן חיים, שמונה לראש העיר בפועל. ניר בן חיים נשאר ראש העיר בפועל עד הבחירות 2023 ונגש להתמודד בבחירות הקרובות לראשות העיר חבר מועצת העיר ויו"ר סיעת "מחוברים", יניב דרי הודיע שיתמודד על התפקיד גם כן אבל בסוף לא זכה וניר בן חיים ברוב קולות של חברי מועצה הוא ראש העיר בפועל עד לבחירות 2023.
מספר חברי מועצת העיר גדל בבחירות 2018 ל-21 ונותר במספר זה בבחירות אלו. מפלגת ש"ס והציונות הדתית ירוצו למועצת העיר תחת רשימה אחת.
חולון
ראש עיריית חולון, מוטי ששון, מכהן בתפקיד ברציפות מאז 1993 ומתמודד לכהונה נוספת. בינואר 2023 הודיע ניסן זכריה כי יתמודד מול ששון בראשות סיעה חדשה בשם "יחד - בונים עיר בטוחה וחכמה". כחודש לאחר מכן הודיעה על התמודדותה לראשות העיר גם אשת העסקים ענת כינורי. במרץ 2023 הודיע שי קינן על התמודדתו לראשות העיר. באפריל 2023 הודיע חבר המועצה מורן ישראל, שהתמודד על ראשות העיר גם ב-2018, על התמודדותו לראשות העיר. מועמדים נוספים הם חבר המועצה יעקב מזרחי וחברת המועצה לשעבר ד"ר קרן גונן (חולון בראש) שהתמודדה אף היא על התפקיד ב-2018. חברת הכנסת יוליה מלינובסקי (ישראל ביתנו) שקלה אף היא להתמודד בחולון אך בהמשך הודיעה כי לא תתמודד על התפקיד.
מספר המושבים במועצת העיר היוצאת ובנכנסת הוא 27. במאי 2023 הודיע מנכ"ל מפלגת הציונות הדתית, כי המפלגה תריץ רשימה מטעמה בעיר.
חורה
ראש מועצת חורה, חאבס אלעטאונה, נבחר לראשות המועצה ב-2018 בעקבות פרישת קודמו לתפקיד.
מספר חברי המועצה בבחירות אלו הוא 13.
חורפיש
רפיק מרעי מכהן כראש מועצת חורפיש מאז 2018.
מספר חברי המועצה בבחירות אלו הוא 9.
חיפה
ראש עיריית חיפה, עינת קליש רותם, (רשימת חיים בחיפה) נבחרה לראשונה ב-2018 לראשות העירייה.
במועצת העיר היוצאת 31 מושבים (מספר המושבים המקסימלי), והיא הורכבה מ-15 סיעות שונות (מתוך 26 שהתמודדו בבחירות 2018).
בחודש יולי 2021 קמה התאגדות כנגד ראש העיר המכהנת בשם "מועצת השינוי". "מועצת השינוי" מתנגדת לראש העיר ואף הצליחה לשלול את שכרם של שלושה מסגניה ולמנות שני סגנים בתואר מטעמם. מתוקף כך מועצת העיר היא "מועצת מיעוט" ולקליש-רותם אין רוב במועצה.
מתמודדים אפשריים לראשות העיר: רשימות שצפויות להתמודד למועצת העיר:
חצור הגלילית
ראש מועצה מקומית חצור הגלילית, שמעון סויסה, נבחר ב-2018 לכהונה שלישית בתפקיד.
במועצת חצור היוצאת ובמועצה הנכנסת מספר הנחברים הוא 11 מושבים.
חריש
חריש, שהייתה מועצה מקומית בבחירות 2018 והוכרזה כעיר במאי 2022 גדלה באופן חד מאז בחירות 2018 ולפי הערכות ממאי 2022 מספר בעלי זכות הבחירה עשוי לגדול מ-2,700 ל-20,000.
בראשות העירייה עומד יצחק קשת המשמש בתפקיד זה מאז 2013. בספטמבר 2021 הכריז יצחק בכר על התמודדותו לתפקיד ראש העיר. באותה שנה הכריז גם יוסי אזרחי, פעיל מפלגת ימינה (הימין החדש), על מועמדותו לראשות העיר מטעם המפלגה. מועמד נוסף הוא משה בן זיקרי המתמודד מטעם מפלגת עוצמה יהודית.
בבחירות 2018 נבחרו למועצה 9 חברים אך בעקבות הגידול החד באוכלוסייה עלה מספר המושבים במליאה באופן חריג ל-15. סיעת הליברלים, שזכתה ב-3 מנדטים ב-2018, הודיעה כי תתמודד גם בבחירות אלו. הפעיל החברתי מנחם ולדמן הכריז שיתמודד למועצת העיר.
טובא-זנגרייה
ראש המועצה המקומית טובא-זנגרייה, ויסאם פאיז עומר, נבחר לראשונה ב-2018 לתפקיד.
מספר חברי המועצה בבחירות אלו הוא 9.
טבריה
בבחירות 2018 לעיריית טבריה נבחר רון קובי לראשות העיר, יחד עם מועצה בת 15 חברים, בין חבריה גם יוסי בן דוד, ראש העיר היוצא שהוביל את האופוזיציה במועצת העיר והיא, שהייתה לעומתית לקובי וסיעתו, לא אישרה את תקציב העירייה לשנת 2019 ולאחר מספר ניסיונות נוספים והארכות שלא סייעו להעברת התקציב פיזר שר הפנים את מועצת העיר. בהמשך, לאחר עתירות, ביטול זמני של פיזור המועצה ושימוע לראש העיר, הודח קובי ב-13 בינואר 2020 ומונתה לטבריה ועדה קרואה בראשות שמעון מעתוק, שהוחלף אחרי פחות משנה על ידי בועז יוסף.
רון קובי הצהיר שיתמודד פעם נוספת על התפקיד ממנו הודח, גם ראש העיר לשעבר יוסי בן דוד הכריז על התמודדות וכן מספר דמויות נוספות: עורכת הדין שני אילוז, עורך הדין מאיר אלמקייס, אביב יצחק עם רשימת "העיר שלנו", חבר מועצת העיר לשעבר דודיק שטרית עם רשימת "הדרך לשינוי", בעל המוסך יניב כהן עורך הדין יוסף טויטו, העיתונאי אופיר נחמני, מנכ"ל העירייה לשעבר ומנהל מוסדות רבי מאיר יוסי נבעה, והמתווך ויועץ הנדל"ן אשר דהן.
ביולי 2023 אושר בכנסת תיקון לחוק הרשויות המקומיות שמבטל את תקופת הצינון הנדרשת מיו"ר וחברי ועדה קרואה להתמודד ולכן כונה "חוק טבריה", מכיוון שיאפשר ליו"ר הוועדה הקרואה בטבריה בועז יוסף, להתמודד על ראשות העירייה. בעקבות אישור החוק עתרה התנועה לאיכות השלטון לבג"ץ לביטול החוק. ב-30 ביולי 2023 שופטי בג"ץ פסלו את מועמדותו של בועז יוסף לראשות עיריית טבריה וקבעו כי החוק יחול מהקדנציה הבאה.
בבחירות אלו עומדים לבחירה 17 חברי מועצה.
טורעאן
מספר חברי המועצה בבחירות אלו הוא 13.
טייבה
בטייבה התקיימו בחירות ב-2019, שנה אחרי הבחירות ברוב הרשויות. בבחירות אלו זכה שועאע מסארווה מנצור לקדנציה שנייה, לאחר שנבחר בפעם הראשונה ב-2011. עבד אל-חכים חאג' יחיא יתמודד מולו בבחירות לאחר שנבחר כמועמד קואליציית "טייבה לכולם" בדצמבר 2021.
בבחירות 2019 נבחרו 15 נציגים למועצה מטעם 11 רשימות שונות. רשימתו של מנצור לא נבחרה למועצה והוא נחשב לחבר המועצה ה-16. גם בבחירות 2023 ייבחרו 15 נציגים למועצה.
טירה
15 המקומות במועצת העיר התחלקו בין 4 הרשימות שזכו ב-2 מנדטים ו-7 רשימות שזכו במנדט אחד. גם בבחירות אלו יתמודדו על 15 מקומות בקלפי.
טירת כרמל
ראש העיר טירת כרמל הוא אריה טל, המכהן בתפקיד זו קדנציה חמישית (לא רצופה) כשבחירות האחרונות נבחר שוב לתפקיד בסיבוב שני. את רשימת הציונות הדתית בעיר יוביל שגיא בן לישה. אלי כהן, אשר כיהן עד לאחרונה כסגן ראש עיריית קריית ים ועבר לעיר בעקבות בת-זוגו, הודיע כי יתמודד לראשות העיר מטעם רשימה חדשה אליה הצטרפה חברת מועצת העיר אפרת דוד ששון. כהן זוכה גם לתמיכת ש"ס. גם אריה פרג'ון הודיע כי יתמודד.
טמרה
ראש עיריית טמרה, ד"ר סוהיל דיאב, המכהן מאז 2013 נבחר לתפקיד ב-2018 לאחר שנבחר בסיבוב השני.
מספר חברי המועצה בבחירות אלו הוא 15.
יאנוח-ג'ת
במליאת המועצה היוצאת היו 9 מנדטים שייצגו 9 רשימות מועמדים שונות, מספר מנדטים שעומד לבחירה גם בבחירות אלו.
יבנאל
ראש המועצה המקומית יבנאל מאז 2018 הוא שניר אריש, שגבר על קודמו בתפקיד בסיבוב השני.
מספר חברי המועצה בבחירות אלו הוא 9.
יבנה
ראש העיר המכהן הוא רועי גבאי, שנבחר בבחירות מיוחדות לראשות העיר ב-15 בנובמבר 2022, לאחר פטירתו של ראש העיר הקודם צבי גוב-ארי. גבאי נבחר ברוב של 51% כשהוא מנצח את ממלא מקום ראש העיר חיים מסינג שקיבל 47% מהקולות ואת חבר המועצה שמעון עשור. מול רועי גבאי מתמודד חבר המועצה לשעבר ומנכ״ל קבוצת אלמנטס אלון רוזן
מספר המנדטים במועצת העיר היוצאת עמד על 15, מהם 5 לסיעת "יבנה שלנו" ושאר ה-10 התחלקו בין 6 רשימות נוספות. בבחירות אלו יעלה מספר המנדטים לבחירה ל-17.
יהוד-מונוסון
בראשות עיריית יהוד-מונוסון עומדת זו קדנציה שנייה יעלה מקליס, שניצחה בבחירות אלו, בהם השתתפו 6 מועמדים, בסיבוב שני. חבר המועצה ליאור גלבוע, ראש סיעת "הנבחרת הצעירה בראשות העיר" ואחד המועמדים בבחירות 2018, הכריז בנובמבר 2022 על מועמדותו לראשות העיר. בנוסף הכריזו על מועמדותם חבר המועצה וסגן ראש העיר לשעבר, אמנון סעד ויובב גוניקמן המשמש ראש מטה מפלגת יש עתיד בעיר.
במועצת העיר היוצאת 15 מושבים אשר התחלקו בין 8 רשימות שונות. גם בבחירות אלו מספר המושבים לבחירה הוא 15. בין הרשימות המתמודדות רשימת קולנו נוה הוותיקה, המייצגת את האינטרסים של נוה מונוסון ומולה הוקמה לקראת בחירות אלו רשימה מתחרה בשם "קולנו יהוד" על מנת לשמור על האינטרסים של יהוד.
רובע נוה מונוסון, שהיה בעבר יישוב עצמאי, מוגדר מאז 2006 כ"רובע עירוני סטטוטורי" ומתקיימות בו בחירות בפתק שלישי למנהלת המקומית בה 9 חברים. רשימת קולנו נוה, הייתה המתמודדת היחידה בבחירות אלו מאז הקמת המנהלת, מתמודדת בקביעות במקביל גם על מקומות במועצת העיר.
יסוד המעלה
ראש מועצה יסוד המעלה, אילן אור, מכהן בתקופת כהונה שנייה. מולו מתמודד תמיר שלום.
מספר חברי המועצה בבחירות אלו הוא 7.
יפיע
ראש המועצה המקומית יפיע הוא מאהר ח'ליליה, ראש רשימת "וחדת יאפא", שנבחר לראשונה לתפקיד ב-2018.
מספר חברי המועצה בבחירות אלו נותר 13 בדומה לבחירות הקודמות.
יקנעם עילית
ראש עיריית יקנעם עילית סימון אלפסי משמש בתפקיד ברצף משנת 1989. ביוני 2022 הודיע כי לא יתמודד לכהונה נוספת. על התפקיד צפוים להתמודד: חבר מועצת העיר ויו"ר ועדת הביקורת ירון חן, חברת הכנסת לשעבר ויו"ר המתנ"ס לאה פדידה וסגן ראש העיר רומן פרס. מועמדותה של פדידה זוכה לתמיכה של מפלגות הליכוד והעבודה.
13 המקומות במועצת העיר היוצאת מייצגים 7 רשימות מועמדים, בעוד שבבחירות אלו עולה מספרם ל-15 נציגי ציבור.
ירוחם
11 המושבים במליאת המועצה היוצאת פוצלו בין 5 רשימות שעברו את אחוז החסימה, הגדולה שבהן רשימת "ירוחם אחת" בראשות טל אוחנה, שייצגה בבחירות 2018 את מפלגות כולנו והבית היהודי וזכתה ב-4 מנדטים. גם בבחירות 2023 ייבחרו 11 מושבים במועצה.
ירושלים
ראש עיריית ירושלים המכהן הוא משה ליאון, שנבחר לראשונה לתפקיד בסיבוב השני ב-2018.
מועצת העיר, בה 31 מושבים (מספר המנדטים המקסימלי) הורכבה לאחר בחירות 2018 מנציגים של 11 רשימות, אליהם נוסף ליאון בהתאם לחוק כחבר המועצה ה-32 כאשר באופן תקדימי לבחירות בירושלים רשימתו ("ירושלים שלנו") לא עברה את אחוז החסימה. בהמשך הקדנציה התמזגה סיעתו של ליאון עם סיעת הליכוד המקומית. הסיעה הגדולה במועצה היא סיעת "התעוררות בירושלים" בראשות עופר ברקוביץ שזכתה ב-7 מנדטים, אך עקב אי-הצטרפות הסיעה לקואליציה העירונית, פרשו ממנה שני חברים שהקימו את סיעת "יחד בירושלים". במועצה מכהנות ארבעה סיעות חרדיות: אגודת ישראל (3 מנדטים), דגל התורה (6 מנדטים), ש"ס (5 מנדטים) ובני תורה (מנדט אחד). רשימה משותפת של דתיים לאומיים וחרדיים: מאוחדים של אריה קינג בראשות אריה קינג (2 מנדטים) ורשימה דתית לאומית: הבית היהודי בראשות חגית משה (2 מנדטים). בבחירות אלו התמודדה באופן חריג גם רשימה של ערביי העיר אך רוב האוכלוסייה הערבית התמידה בחרם על הבחירות והרשימה לא נבחרה למועצה.
בתחילת פבואר 2021 הודיע עופר ברקוביץ על ריצה במפלגתו של סער ועזיבת מועצת העיר, ולאחמ"כ בסוף אוקטובר 2022, הודיע ברקוביץ' על פסק זמן מהחיים הפוליטיים והודיע כי לא יתמודד לכהונה נוספת במועצה. חבר המועצה אדיר שוורץ נבחר ליו"ר התעוררות בירושלים בבחירות דמוקרטיות בין פעיליה. באפריל 2023, הודיעה לורה ורטון, חברת המועצה מטעם מרצ, כי תתמודד ברשימה עצמאית בשם "ירושלים דמוקרטית" וזאת על רקע מגעים לריצה משותפת של הסניפים המקומיים של מרצ, מפלגת העבודה, יש עתיד, המחנה הממלכתי, רשימתו של סגן ראש העיר יוסי חביליו ואפילו תנועת התעוררות בירושלים. ב-3 באוגוסט 2023 הודיע יו"ר המחנה הממלכתי בני גנץ על חתימת הסכם בין מפלגתו לסיעת "התעוררות", מפלגת המחנה הממלכתי תתמוך בסיעה וברשימה ישובצו שני מועמדים מטעמה.
ב-10 באוגוסט הצביעה האספה הכללית של תנועת "קול אוהביה" של עומדים ביחד על התמודדות כרשימה בבחירות למועצת העיר.
כאבול
ראש המועצה המקומית כאבול הוא סאלח ריאן ששמר על תפקידו לאחר סיבוב בחירות שני.
מספר חברי המועצה בבחירות אלו הוא 11.
כאוכב אבו אל-היג'א
מספר חברי המועצה בבחירות אלו הוא 9.
כוכב יאיר צור יגאל
ראש מועצת כוכב יאיר צור יגאל המכהן הוא יובל ארד.
11 המושבים במועצה התחלקו בין 7 מנדטים ל"סיעת גל" בראשות יובל ארד ו"קהילה אחת" בראשות שימי אליאל, קודמו בתפקיד של ארד, עם 4 מושבים. גם בבחירות אלו עומדים לבחירה 11 מושבים במועצה.
כסייפה
ראש מועצה מקומית כסייפה מאז 2018 הוא עבד אל עזיז נסאסרה.
מספר חברי המועצה בבחירות אלו הוא 13.
כסרא-סמיע
ראש מועצת כסרא-סמיע הוא יאסר ג'דבאן, שנבחר כמתמודד יחיד ב-2018 ורשימתו "אלוחדה" זכתה בבחירות אלו בכל 9 המנדטים למועצה מול רשימה אחת אחרת. גם בבחירות אלו עומדים לבחירה 9 מושבים במועצה.
כעביה-טבאש-חג'אג'רה
ראש מועצת כעביה-טבאש-חג'אג'רה הוא ראפע חג'אג'רה, שנבחר לראשונה לתפקיד ב-2018 לאחר סבב בחירות שני.
מספר חברי המועצה בבחירות אלו הוא 9.
כפר ברא
ראש המועצה המקומית המכהן של כפר ברא הוא מחמוד עאסי.
תשעת המקומות במליאת המועצה היוצאת התחלקו בין 9 רשימות שונות. גם בבחירות אלו עומדים לבחירה 9 מושבים במועצה.
כפר ורדים
ראש מועצה מקומית כפר ורדים הוא אייל שמואלי, שזכה בתפקיד בסיבוב שני.
מספר חברי המועצה בבחירות אלו הוא 9.
כפר יאסיף
ראש המועצה המכהן של כפר יאסיף הוא שאדי זידאן, שנבחר לראשונה לתפקיד ב-2018.
מספר חברי המועצה בבחירות אלו הוא 11.
כפר יונה
ראש עיריית כפר יונה, שושי כחלון-כידור, הודיעה כי תתמודד על ראשות העיר, לאחר שבבחירות הקודמות היא גברה על ראש העיר המכהן אפרים דרעי שהיה בתפקידו 41 שנים ברציפות. במהלך כהונתה של כחלון-כידור קמה לה אופוזיציה קשה, בשל מדיניות הארנונה, האכיפה והתחבורה שהיא הובילה בעיר, וזו מריצה את אלברט טייב לראשות העיר כנגדה.
מספר חברי המועצה בבחירות אלו הוא 15.
כפר כמא
ראש המועצה המקומית כפר כמא, זכריא נאבסו, מכהן בתפקיד כהונה שנייה ברצף.
מספר חברי המועצה בבחירות אלו הוא 9.
כפר כנא
ראש המועצה המקומית כפר כנא הוא יוסף עואודה, שנבחר לתפקיד לראשונה ב-2018 לאחר סיבוב בחירות שני.
כפר מנדא
בבחירות 2018 לראשות מועצת כפר מנדא נבחר בתחילה מואנס עבד אל חלים לאחר שניצח את עלי זידאן אך בתום הליך ערעור בחירות הורה בית המשפט המחוזי על בחירות חוזרות שהתקיימו ב-22 בפברואר 2022, שבסיומן ניצח זידאן.
מספר חברי המועצה בבחירות אלו הוא 13.
כפר סבא
ראש עיריית כפר סבא הוא רפי סער (סיעת "דרך חדשה"), שניצח בבחירות 2018 בסיבוב השני.
רשימות למועצת העיר
מספר חברי המועצה הנבחרים עלה בבחירות 2018 מ-19 ל-21 ונותר במספר זה בבחירות אלו.
כפר קאסם
ראש עיריית כפר קאסם המכהן הוא עאדל בדיר.
מספר חברי המועצה בבחירות אלו הוא 15.
כפר קרע
בראשות כפר קרע, מועצה מקומית שהוכרזה כעיר ב-10 במאי 2023, עומד פראס בדחי, שזכה לראשונה בתפקיד לאחר שניצח בסיבוב השני במערכת בחירות בה הכריזו יותר מ-20 איש על מועמדותם ו-8 התמודדו בפועל בקלפי על התפקיד.
מספר החברים במועצת כפר קרע היוצאת ובמועצה הנכנסת הוא 13.
כפר שמריהו
ראש מועצה מקומית כפר שמריהו המכהן הוא סרג' קורשיא (עצמאות הכפר), שניצח בבחירות שני מועמדים אחרים לאחר כשקיבל יותר ממחצית הקולות.
7 המקומות במועצה היוצאת התחלקו בין רשימות 3 המועמדים בבחירות. רשימת "עצמאות הכפר" עם 3 מנדטים, ורשימות "מצפן לכפר" ו"הכי טוב לכפר" שזכו בשני מנדטים כל אחת. גם בבחירות אלו ייבחרו 7 מנדטים למועצה.
כפר תבור
ראש מועצת כפר תבור הוא עודד הלפרין שזכה בתפקיד לראשונה בבחירות 2018. נכון ליוני 2022 הודיעו הלפרין ואלי גבאי, ראש האופוזיציה המקומית ואחד מארבעת המועמדים לראשות המועצה ב-2018, על כוונתם להתמודד ב-2023.
9 המקומות במליאת המועצה היוצאת התחלקו בין רשימת "עתיד מסחה" בראשות ראש המועצה הנבחר הלפרין עם 4 מנדטים, רשימת "מושבה עם נשמה" עם 3 מנדטים ורשימת "כפר אחד" עם שני מנדטים. בבחירות אלו ייבחרו 9 מנדטים למועצה.
כרמיאל
ראש עיריית כרמיאל משה קונינסקי ("רק כרמיאל") שנבחר לראשונה לתפקיד ב-2018 מתמודד לכהונה נוספת. בינואר 2023 הודיע אלון אזולאי, איש מפלגת הליכוד שסייע לקונינסקי בבחירות הקודמות כי יתמודד לראשות העיר וכי לכאורה עבר ניסיון סחיטה על ידי אשת ראש העיר, סוזי קונינסקי. עוד הודיעו שיתמודדו בבחירות לראשות העירייה חבר מועצת העיר גיא דוד מרציאנו, עו"ד סיון דמרי גרשין ומנכ"לית תאגיד המים העירוני בכרמיאל, "עין כרמים" בת שבע אזיקרי אבוחצירה.
מספר חברי מועצת העיר בבחירות אלו הוא 17.
להבים
ראש מועצת להבים יוסי ניסן (סיעת "להבים שלנו") שנבחר לראשונה לתפקידו ב-2018 בסיבוב שני הודיע כי יתמודד שוב לתפקיד. מולו יתמודד אלעד ארזי.
מספר חברי המועצה בבחירות אלו הוא 9.
לוד
ראש העירייה המכהן וראש רשימת הליכוד, יאיר רביבו, הודיע ב-2021 כי יתמודד על קדנציה שלישית בתפקיד. בתחילת 2023 הודיע יורם מרציאנו, שהפסיד לרביבו בבחירות 2013 ולא התמודד בבחירות 2018, על מועמדותו לראשות העיר.
19 המקומות במועצת העיר התחלקו בין "הליכוד" שזכה ב-6 מנדטים, הרשימה הערבית המאוחדת "אלנידא אל ערבי אללידאויה ואל נאדהדה" שזכתה אף היא ב-6 מנדטים, תחילה כחברה בקואליציה העירונית שכללה את כל סיעות המועצה ולאחר כשנה עברה לאופוזיציה, הבית היהודי עם 3 מנדטים, לוד ביתנו עם שני מנדטים ו"יש עתיד לכולנו" וש"ס עם מנדט אחד לכל סיעה.